
Αριθ. Γ/3120 (1) 

Αναπροσαρμογή ύψους επενδύσεων που εξετάζονται από την 

ΑΤΕ. 

Ο. ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του.Ν. 1262/82 «για παροχή κινήτρων ενί- 
σχυσης .της Οικονομικής και Περιφερειακής Ανάπτυξης της Χώ¬ 
ρας, και τροποποίηση συναφών διατάξεων και ειδικότερα τις δια¬ 
τάξεις, της. παρ. 7 του άρθρου 6 αυτού όπως τροποποιήθηκε με 
την παρ. 3 του άρθρου 44 του Ν. 1731/87 «Ρυθμίσεις στην 
άμεση και έμμεση φορολογία, και άλλες διατάξεις». 

2 . Τις διατάξεις του Ν; 1558/1985" «Για την αναδιάρθρωση 
του Υπουργικού Συμβουλίου». 

3. Τις διατάξεις του Π.Δ. 545/1988 «Οργανισμός του 
Υπουργείου Εθν. Οικονομίας». 

4. Την απόφαση Α 225/ΔΙΟΝΟΣΕ 10/2.1.1988 του, Πρω¬ 
θυπουργού και του. Υπουργού, Εθν. Οικονομίας στους.Υφυπουρ^· 
γούς Εθν. Οικονομίας:Γιάννο Παπαντωνίου και Παυσανία:Ζακο- 
λίκο, αποφασίζουμε: 

Άρθρο 1 

Αναπροσαρμόζουμε το ποσό των 50.000.000 δρχ. που ανα- 
φέρεται στην παρ. 7 του άρθρου 6 του Ν. 1262/82, όπως ισχύει, 
για την εξέταση απευθείας από την Αγροτική Τράπεζα και.τις πε¬ 
ριφερειακές της: υπηρεσίες παραγωγικών επενδύσεων του εδα¬ 
φίου β της παρ. 1 του άρθρου 2 του παραπάνω Νόμου σε 
100.000.000 δρχ. 

Άρθρο 2 

Η απόφαση αυτή να δημοσιευθεί στην Εφημερίδα της Κυβερ- 
νήσεως; 

.Αθήνα, 13 Φεβρουάριου 1989 

Ο ΥΦΥΠΟΥΡΓΟΣ 

ΠΑΥΣΑΝΙΑΣ ΖΑΚΟΛΙΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1012280/125 , (2) 

Καθορισμός ενιαίας διαδικασίας λογιστικής παρακολούθησης της 
ποσοτικής διαχείρισης αξιών του Δημοσίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 49 του Ν. 1591/86 

β) των άρθρων 72 και 74 του Π.Δ. 284/88. 

2. Το γεγονός ότι οι διαχειρίσεις των μη υφισταμένων Υπηρε¬ 
σιών Κεντρικού Ταμείου Σφραγιστού Χάρτου και της Εφορίας 
Καπνού Ελέγχου Κατασκευής Αξιών του Δημοσίου (ΕΚΕΚΑΔ), 
που ενοποιήθηκαν . και αποτελούν την Υπηρεσία Διαχείρισης 
Εντύπων και Αξιών του Δημοσίου (ΥΔΕΑΔ) υπήχθησαν στο ίδιο 
Τμήμα και επιβάλλεται να ακολουθήσουν ενιαίο λογιστικό σύ¬ 
στημα ποσοτικής παρακολούθησης των αξιών που διακινούν, 
αποφασίζουμε: 

1. Εγκρίνουμε όπως το σύστημα λογιστικής παρακολούθησης 
της ποσοτικής διαχείρισης των αξιών του Δημοσίου που τηρεί η 
πρώην Ε.Κ.Ε.Κ.Ά. Δημοσίου επεκταθεί στη διαχείριση αξιών και 
του πρώην Κεντρικού Ταμείου Σφραγιστού Χάρτου. 

2. Η διαδικασία που τηρείται μέχρι σήμερα στη διαχείριση των 
αξιών της πρώην ΕΚΕΚΑ Δημοσίου είναι η εξής: 

α. Παραλαβή εγγράφου της αρμόδιας Υπηρεσίας, με το οποίο 
ζητάει τον εφοδιασμό με ορισμένες αξίες. 

β. Με βάση το έγγραφο αυτό εκδίδεται εις διπλούν δελτίο απο¬ 
στολής από το λογιστήριο με τις αιτούμενες αξίες και υπογράφε¬ 
ται από τον εκδότη. 

γ. Από τα δελτία αποστολής καταρτίζεται από το λογιστήριο 
συγκεντρωτικός πίνακας εις διπλούν των αιτήσεων εφοδιασμού 
με εντολή προς τον αρμόδιο διαχειριστή να παραδώσει τις αξίες. 
Ο πίνακας υπογράφεται από τον αρμόδιο υπάλληλο του λογιστη- 
ρίου. 

δ. 0 αρμόδιος διαχειριστής με βάση τον πίνακα και τα δελτία 
αποστολής παραδίδει το σύνολο των αξιών του πίνακα στον υπεύ¬ 
θυνο αποστολής με καταμέτρηση των αξιών, που γίνεται παρου¬ 
σία και των δύο που συμπράττουν. 

Ο πίνακας υπογράφεται από το διαχειριστή και τον υπεύθυνο 
αποστολής. 

ε. Από τον πίνακα και τα δελτία αποστολής καταρτίζονται εις 
διπλούν τα δελτία περιεχομένου για κάθε δέμα με υπογραφή του 
εκδότη. 

Το ένα από αυτά συνοδεύει τις αξίες κάθε αποστολής και το 
άλλο παραμένει στο λογιστήριο. 

στ. Ακολουθεί, με βάση τα δελτία περιεχομένου, καταμέτρηση 
και διαχωρισμός των αξιών κατά αίτηση εφοδιασμού της ΔΟΥ ή 
άλλης Υπηρεσίας. Παράλληλα για κάθε αποστολή ελέγχεται η 
συμφωνία των στοιχείων των δελτίων περιεχομένου με τα δελτία 
του πίνακα. 

ζ. Μετά γίνεται συσκευασία των αξιών σε δέματα και οι υπάλ¬ 
ληλοι που έκαναν τη συσκευασία υπογράφουν το συγκεντρωτικό 
πίνακα. 

η. Συντάσσεται από το λογιστήριο κατάσταση εις διπλούν με 
τον τίτλο κάθε Υπηρεσίας, προς την οποία αποστέλλονται τα δέ¬ 
ματα των αξιών, και με την οποία παραδίδονται στον ΕΛΤΑ. 

Οι συνοδοί υπάλληλοι που παραλαμβάνουν τα δέματα των 
αξιών προς παράδοση στον, ΕΛΤΑ προσυπογράφουν το συγκε¬ 
ντρωτικό πίνακα και τον παραδίδουν στον αρμόδιο διαχειρι¬ 
στή. 

θ. Ο διαχειριστής, με βάση το συγκεντρωτικό πίνακα, ενημε¬ 
ρώνει τις καρτέλες της αποθήκης του. 

ι. Όσες αξίες προορίζονται για Υπηρεσίες που εδρεύουν στην 


περιοχή Αττικής παραδίδονται με μέριμνα της ΥΔΕΑΔ επί απο¬ 
δείξει στον διαχειριστή της υπηρεσίας που έκανε την αίτηση εφο¬ 
διασμού ή μπορεί να στέλνονται με συστημένα δέματα δια μέσου 
των ΕΛΤΑ, εκτός των ΔΟΥ Ενσήμων Αθηνών και Ενσήμων και 
Δικαστικών Εισπράξεων Πειραιά, στις οποίες θα στέλνονται απ’ 
ευθείας από την ΥΔΕΑΔ. 

ια. Μετά την ολοκλήρωση της αποστολής, το ένα αντίτυπο 
της κατάστασης, με την υπογραφή και τη σφραγίδα της υπηρε¬ 
σίας των ΕΛΤΑ για την παραλαβή των δεμάτων, επιστρέφεται 
στο λογιστήριο. ■' 

ιβ. Το λογιστήριο, με βάση τα δελτία αποστολής, τα δελτία πε¬ 
ριεχομένου των δεμάτων και την κατάσταση από την οποία προ¬ 
κύπτει η παραλαβή τους από τον ΕΛΤΑ, καταρτίζει τα διαβιβα¬ 
στικά έγγραφα προς τις Υπηρεσίες που έγιναν οι αποστολές 
αξιών, στα οποία επισυνάπτει και τα οικεία δελτία αποστολής. 

ιγ. Οι Υπηρεσίες που εφοδιάζονται με αξίες του Δημοσίου μετά 
την παραλαβή τους αποστέλλουν στο λογιστήριο αποδείξεις πα¬ 
ραλαβής. Το λογιστήριο τις καταχωρεί σε ειδικό έντυπο κατάστα¬ 
σης αποδείξεων, και κάνει έλεγχο, εάν οι ποσότητες που παραλή- 
φθηκαν συμφωνούν με τις αποστολές που έγιναν. 

ιδ. Οι τηρούμενες από το λογιστήριο καρτέλες χρεώνονται με 
τις παραλαβές αξιών από τους διαχειριστές και πιστώνονται με 
τις αποστολές αξιών προς τις αρμόδιες Υπηρεσίες. 

Οι καρτέλες τηρούνται και χρεωπιστώνονται χωριστά για τις 
ποσότητες κάθε είδους αξίας και συγχρόνως γίνεται εξειδίκευση 
της χρεωπίστωσης ως προς το ονομαστικό ποσό κάθε αξίας. 

Παράλληλα τηρούνται από το λογιστήριο πρόσθετες καρτέλες 
χρεωπίστωσης με την αξία σε χρήμα για κάθε είδος χωριστά. 

3. Η τακτοποίηση των διαπιστουμένων ελλειμμάτων, πλεονα¬ 
σμάτων και ακατάλληλων για χρήση αξιών του Δημοσίου θα γί¬ 
νεται σύμφωνα με την απόφασή μας Σ. 892/141/ 
20.3.1987. 

4. Η παράγραφος 4 της απόφασής μας Σ.892/141/ 
20.3.1987 καταργείται. 

5. Η απόφασή μας αυτή ισχύει από της δημοσιεύσεως του 
Π.Δ. 16/89 «Κανονισμός λειτουργίας Δημοσίων Οικονομικών 
Υπηρεσιών (Δ.Ο.Υ.) και των Τοπικών Γραφείων και καθήκοντα 
υπαλλήλων αυτών». 

Η απόφαση αυτή να δημοσιευθεί στην Εφημερίδα της Κυβερ- 
νήσεως και να κυρωθεί με Νόμο. 

Αθήνα, 24 Φεβρουάριου 1989 

0 ΥΠΟΥΡΓΟΣ 

ΔΗΜ. ΤΣΟΒΟΛΑΣ 


♦ 


Αριθ, 1026923/408 (3) 

Επέκταση αρμοδιοτήτων της Δ/νσης Επιθεώρησης και Συντονι¬ 
σμού ΔΟΥ της Νομαρχίας Αθηνών. 


Ο ΥΠΟΥΡΓΟΣ ΟΙΚΟΝΟΜΙΚΩΝ 


Έχοντας υπόψη: 

1. Τις διατάξεις: 

α. Του Ν.Δ. 1264/1942 «περί τροποποιήσεως και συμπλη- 
ρώσεως των διατάξεων περί Οικονομικής Επιθεώρησης». 

β. Του Ν. 820/1978 «περί λήψεως μέτρων δια την περιστολή 
της φοροδιαφυγής και άλλων τινων συναφών διατάξεων». 

γ. Του Ν.Δ. 4242/62 «περί τροποποιήσεως και συμπληρώ- 
σεως φορολογικών και άλλων τινων συναφών διατάξεων». 

δ. Του Π.Δ. 551/88 «Οργανισμός Νομαρχιών» Οργάνωση 
Οικονομικών Υπηρεσιών. 

ε. Την αρ. 1001341/16 από 3.1.89 απόφαση του Υπουργού 
Οικονομικών «Παράταση Λειτουργίας των Οικονομικών Εφο- 

ριών και των Δημοσίων Ταμείων Α και Β Ελευθερίων Επαγγελ¬ 
μάτων». 

στ. Του άρθρου 32 του Ν. 1828/89 «Αναμόρφωση της φορο¬ 
λογίας εισοδήματος και άλλες διατάξεις». 

2. Την ανάγκη Επιθεώρησης, Εποπτείας, ελέγχου και Συντο¬ 
νισμού των Οικονομικών Εφοριών και Δημοσίων Ταμείων Α και 
Β Ελευθερίων Επαγγελμάτων Αθηνών, αποφασίζουμε: 

Ορίζουμε όπως η Δ/νση Επιθεώρησης και Συντονισμού ΔΟΐ 
της Νομαρχίας Αθηνών από την έναρξη λειτουργίας της ασκεί τις 
αρμοδιότητες του άρθρου 3 του Π.Δ. 551/88 στην Οικονομική 
Εφορία και το Δημόσιο Ταμείο Α' Ελευθεριών Επαγγελμάτων με 
το τμήμα Η, και στην Οικονομική Εφορία και το Δημόσιο Ταμείο 
Β' Ελευθερίων Επαγγελμάτων με το τμήμα Ζ. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 24 Φεβρουάριου 1989 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 

- 4 - 

Αριθ. 1024208/0822 (4) 

Μεταφορά αρμοδιοτήτων χορήγησης αδειών ίδρυσης ΚΑΕ 

Πλοίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 32 του Ν. 1828/89 (ΦΕΚ 2/Α/ 
89) «Αναμόρφωση της φορολογίας εισοδήματος και άλλες διατά¬ 
ξεις». 

2. Τις διατάξεις του Π.Δ. 284/1988 (ΦΕΚ 128/Α/ 

14.6.88) «Οργανισμός του Υπουργείου Οικονομικών». 

3. Τις διατάξεις του Π.Δ. 551/1988 (ΦΕΚ 259/Α/ 

17.11.88) «Οργανισμός Νομαρχιών (Οργάνωση Οικονομικών 
Υπηρεσιών)». 

4. Τις διατάξεις του άρθρου 97 της Τ. 3300/47/25.7.84 
(ΦΕΚ 652/Β/14.9.84) «Όροι και διατυπώσεις εναπόθεσης 
εφοδίων και εφοδιασμού πλοίων και αεροσκαφών κ.λπ.», αποφα¬ 
σίζουμε: 

Άρθρο μόνο 

1. Η αρμοδιότητα για τη χορήγηση των αδειών ίδρυσης Κα¬ 
ταστημάτων πώλησης αφορολογήτων και αδασμολογήτων ειδών 
στα πλοία που αναφέρονται στο άρθρο 97 της αριθ. Τ. 3300/47/ 
27.7.84 Α.Τ.Ο. μεταφέρεται και θα ασκείται από το ΙΑ' Τελω¬ 
νείο επίσκεψης πλοίων, εφοδίων πλοίων και αεροσκαφών Πει¬ 
ραιά. 

Μέχρι την έναρξη λειτουργίας αυτού του Τελωνείου η ως άνω 
αρμοδιότητα θα ασκείται από την Υπηρεσία Επίσκεψης Πλοίων 
του Τελωνείου Δίωξης Λαθρεμπορίου. 

Η παρούσα απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 18 Φεβρουάριου 1989 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 


Αριθ. 1028170/436/0013 (5) 

Τροποποίηση της απόφασης 1006534/83/0013/1989 (ΦΕΚ 
Β 33/89). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 2 του Α.Ν. 2038/1939 «περί 
τροποποιήσεως των διατάξεων περί κρατικών λαχείων». 

2. Τις διατάξεις του άρθρου 93 του Π.Δ. 284/1988 «Οργανι¬ 
σμός του Υπουργείου Οικονομικών». 

3. Την απόφασή μας 1006534/83/0013/1989 (ΦΕΚ Β' 
33). 

4. Την ανάγκη διασφάλισης της ομαλής απρόσκοπτης και 

ασφαλούς διενέργειας των κληρώσεων των κρατικών λαχείων, 
ενόψη της απεργίας των υπαλλήλων της Υπηρεσίας Κρατικών 
Λαχείων. . 

5. Τη γνώμη της Επιτροπής Διοίκησης Κρατικών Λαχείων, 
αποφασίζουμε: 

Τροποποιώντας τις διατάξεις του άρθρου. 1 της απόφασης 
1006534/83/0013 (ΦΕΚ Β’ 33), που αναφέρονται στον πί¬ 
νακα κερδών, μεταθέτουμε τις ημερομηνίες διενέργειας των δεύ¬ 
τερης και επόμενων από τις διαδοχικές της Ε’ κλήρωσης του 
εθνικού λαχείου της 146ης έκδοσης αυτού και ορίζουμε οι κλη¬ 
ρώσεις αυτές να διενεργηθούν από της 6ης μέχρι και την 31η 
Μαρτίου 1989. 

Η απόφαση αυτή να δημοσιευθεί στην Εφημερίδα της Κυβερ- 
νήσεως και θα ισχύσει από τη δημοσίευσή της. 

Αθήνα, 28 Φεβρουάριου 1989 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ ... 


Αριθ. 82838/4740 π.ε. (6) 

Ίδρυση μόνιμου καταφυγίου θηραμάτων στις θέσεις Κάνταλος, 

Πυραμίδα κ.λπ. Στροβικίου Κοινότητας Κάστρου Θηβών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: · ■ ■ 

1. Τις διατάξεις των άρθρων 253 και 254 παρ. 1, 2, 3, 4 του 
Ν.Δ. 86/69, καθώς έχουν αντικατασταθεί με τα άρθρα 3 και 4 
παρ. 5, 6, 7, 8 του Ν. 177/1975,8 Π.Δ. 402/88 και της αριθ. 
414985/29.11.1985 (ΦΕΚ 757/Β/18.12.1985) κοινής 
απόφασης των Υφυπουργού Εθνικής Οικονομίας και Αναπλη¬ 
ρωτή Υπουργού Γεωργίας «Μέτρα διαχείρισης της άγριας πτη¬ 
νοπανίδας». 

2. Την αριθ. 260347/16.2.1987 (ΦΕΚ 83/Β/16.2.1987) 
κοινή απόφαση των Πρωθυπουργού και Υπουργού Γεωργίας, 
περί ανάθεσης άσκησης αρμοδιοτήτων στον Υφυπουργό Γεωρ¬ 
γίας Κώστα Τσιγαρίδα. 

3. Τα αριθ. 1300/18.7.1988, 1951/30.9.1988 έγγραφα 
του Δασαρχείου Θηβών, σε συνδυασμό με τη σκοπιμότητα ίδρυ¬ 
σης μονίμου καταφυγίου θηραμάτων για προστασία, ανάπτυξη, 
αναπαραγωγή και εκμετάλλευση του θηραματικού πλούτου και 
της άγριας πανίδας γενικά, αποφασίζουμε: 

Ιδρύουμε μόνιμο καταφύγιο θηραμάτων και απαγορεύουμε 
για αόριστο χρόνο, τη Θήρα κάθε θηράματος σε 15.000 στρέμ¬ 
ματα μερικώς δασοσκεπούς έκτασης που πληροί τις προϋποθέσεις 
προς κάλυψη των βασικών αναγκών του θηράματος σε ό,τι 
αφορά την ησυχία, τροφή και νερό, στις θέσεις Κάνταλος, Άγιο 
Γεώργιο, Μεγαλοβούνα, Πυραμίδα, Στρώμα, Άγιο Νικόλαο, 
Κομήτης, Τουρλόγιαννη περιοχής Στροβικίου της Κοινότητας 
Κάστρου Θηβών, η οποία έκταση ορίζεται ως ακολούθως: Αρχί- 

ζει από το χωριό Κάστρο με κατεύθυνση βορειοδυτική, ακολου¬ 
θείται ο ασφαλτοστρωμένος δρόμος προς το χωριό Παύλο μέχρι 
συνάντησης των Κοινοτικών ορίων Κάστρου - Παύλου (1.000, 
περίπου μέτρα πριν από το Ρ/Καψορούτη. Από εκεί με κατεύ¬ 
θυνση δυτική - νοτιοδυτική ακολουθούνται τα όρια των Κοινοτή¬ 
των Κάστρου - Παύλου μέχρι συνάντησης του Μαυροποτάμου 
στις αρχές του Κωπαϊδικού πεδίου που ταυτίζονται με τα επαρ¬ 
χιακά όρια Θηβών - Λειβαδιάς (τα όρια αυτά ορίζονται από τις 
Βουνοκορυφές Πυραμίδα, Μεγαλοβούνα, Μικρό Κότσι και από 
όιλλες μικρότερες ενδιάμεσες κορυφές). Στη συνέχεια ακολουθεί¬ 
ται προς ανατολάς ο ασφαλτόστρωτος.δρόμος, Κάστρου - Ορχο- 
μενού - παράλληλα με το π. Μαυροπόταμο - μέχρι το χωριό Κά¬ 
στρο. 

Η δίωξη των επιβλαβών θηραμάτων μέσα στο καταφύγιο 
ενεργείται, σύμφωνα με τα άρθρα 4 παρ. 7 του Ν. 177/75 και 3 
της 414985/28.11.1985 κοινής απόφασης. 

Οι παραβάτες τιμωρούνται με τις ποινές που προβλέπονται 
από τα άρθρα 287 παρ. 9 του Ν.Δ. 86/69 «Δασικός Κώδικας» η 
παρ. 9 παρ. 3 της αριθ. 414985/29.11.85 (ΦΕΚ 757/Β/ 
18.12.85) κοινής απόφασης «Μέτρα διαχείρισης της άγριας 
πτηνοπανίδας». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Φεβρουάριου 1989 

Ο ΥΦΥΠΟΥΡΓΟΣ 

ΚΩΣΤΑΣ ΤΣΙΓΑΡΙΔΑΣ 
--♦- 

Αριθ. 11414 (7) 

Κήρυξη υποχρεωτικής της με αριθμό 22/88 απόφασης του 

ΔΔΔΔ Αθηνών για τους όρους αμοιβής και εργασίας των ερ¬ 
γατών - τριών που εργάζονται σε επιχ/σεις σφαγής ζώων κον- 

σερβοποιΐας και συσκευασίας τυποποιημένου κρέατος. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α)Τις διατάξεις της παρ. 2 του άρθρου 5 του Ν. 3239/55. 

β) Τη γνωμοδότησή του σύμφωνα με το άρθρο 28 του Ν. 
3239/55 Ανωτάτου Συμβουλίου Εργασίας, που έχει ληφθεί στη 
συνεδρίαση αυτού της 9.2.89. 

γ) Τη με αρίθμ. 22/88 απόφαση του ΔΔΔΔ Αθηνών. 

δ) Την 98130/21.11.88 απόφαση των Πρωθυπουργού και 
Υπουργού Εργασίας περί ανάθεσης αρμοδιοτήτων Υπουργού Ερ¬ 
γασίας στον Υφυπουργό Εργασίας, αποφασίζουμε: 

1. Κηρύσσουμε υποχρεωτική τη με αριθμ. 22/88 απόφαση 
του ΔΔΔΔ Αθηνών για τους όρους αμοιβής και εργασίας των ερ- 
γατ/τών - τριών που εργάζονται σε επιχειρήσεις σφαγής ζώων 
κονσερβοποιΐας και συσκευασίας τυποποιημένου κρέατος, για 
όλους τους εργοδότες και εργαζομένους του επαγγέλματος που 
αφορά αυτή. 

2. Η ισχύς της παρούσας αρχίζει από τη δημοσίευσή της στην 
Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνή¬ 
σεως. 


Αθήνα, 13 Φεβρουάριου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 


Αριθ.Α3β/οικ, 3016 (8) 

Σύσταση (6) θέσεων κλάδου γιατρών Ε.Σ. Υ. στο Περ. Γ εν. Νοσ. 
Νίκαιας «ΔΑΜΩΝ ΒΑΣΙΛΕΙΟΥ». 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 


Έχοντας υπόψη: 

1. Τις διατάξεις του άρθρου 25 του Ν. 1397/83 «Εθνικό Σύ¬ 
στημα Υγείας» (ΦΕΚ 143/Α/83). 

2. Την αρ. ΔΟΑ/94811/2702/30.1.89 πράξη του Υπουρ¬ 
γού Προεδρίας της Κυβέρνησης. 

3. Την κατά τις διατάξεις της παρ. 2 του άρθρου 46 του Ν. 
1397/83 σύμφωνη γνώμη του ΚΕ.Σ.Υ. όπως διατυπώνεται 
στην από 12/58ης Ολομ./15.12.88 απόφασή του. 

4. Την αρ. 1002081/28/9.1.89 (ΦΕΚ 10/Β/89) απόφαση 
του Πρωθυπουργού και του Υπουργού Οικονομικών «ανάθεση αρ¬ 
μοδιοτήτων στον Υφυπουργό Οικονομικών». 

5. Τη γνώμη του Διοικητικού Συμβουλίου του Περ. Γεν. Νοσ. 
Νίκαιας «ΔΑΜΩΝ ΒΑΣΙΛΕΙΟΥ» στην αρ. 32/88 απόφασή του, ' 
αποφασίζουμε: 

Συνιστώνται και προστίθενται στον κλάδο γιατρών Ε.Σ.Υ. του 
Υπουργείου Υγείας, Πρόνοιας και Κοινωνικών Ασφαλίσεων οι 
παρακάτω κατά βαθμό και ειδικότητα θέσεις στον οργανισμό του 
Περιφερειακού Γενικού Νοσοκομείου Νίκαιας «ΔΑΜΩΝ ΒΑΣΙ¬ 


ΛΕΙΟΥ». 

ΕΙΔΙΚΟΤΗΤΑ 

1. Κυτταρολογίας 

2. Ακτινοδιαγνωστικής για τον 
Αξονικό Τομογράφο 

ΣΥΝΟΛΟ 


4ΒΑΘΜΟΣ 


Ε.Α' Ε.Β. 

ΣΥΝΟΛΟ 

2 

2 

1 3 

4 

1 5 

6 


Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 


Αθήνα, 20 Φεβρουάριου 1989 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΓ. ΚΟΥΤΣΟΓΙΩΡΓΑΣ ΗΛ. ΠΑΠΑΗΛΙΑΣ 

ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ 


Αριθ. Α3β/οικ. 3017 (9) 

Σύσταση (120) θέσεων ειδικευομένων γιατρών σε Νοσηλευτικά 
Ιδρύματα. 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 


Έχοντας υπόψη: 

1. Τις διατάξεις του άρθρου 38 παρ. 1 του Ν. 1397/83 
«Εθνικό Σύστημα Υγείας» (ΦΕΚ 143/Α/83). 

2. Την αρ. ΔΟΑ/94811/2702/30.1.89 πράξη του Υπουρ¬ 
γού Προεδρίας της Κυβέρνησης. 

3. Την αρ. 13/58ης Ολομ./15.12.88 απόφαση του Κεντρι¬ 
κού Συμβουλίου Υγείας (ΚΕ.Σ.Υ.). 

4. Την αρ. 1002081/28/9.1.89 απόφαση του Πρωθυπουρ¬ 
γού και του Υπουργού Οικονομικών «ανάθεση αρμοδιοτήτων 
στον Υφυπουργό Οικονομικών» (ΦΕΚ 10/Β/89). 

5. Τις ανάγκες των Νοσηλευτικών Ιδρυμάτων στα πλαίσια του 
Ε.Σ.Υ., αποφασίζουμε: 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Συνιστώνται και προστίθενται αντίστοιχα στον Οργανισμό των 
παρακάτω Νοσηλευτικών Ιδρυμάτων της χώρας, οι παρακάτω 
θέσεις ειδικευόμενων γιατρών. ■ 

1. 401 Στρατιωτικό Νοσοκομείο Αθηνών. 

α) Τέσσερις (4) θέσεις στην ειδικότητα της Παθολογίας, 
β) Τρεις (3) θέσεις στην ειδικότητα της Ορθοπεδικής, 
γ) Δύο (2) θέσεις στην ειδικότητα της Ω.Ρ.Λ. 
δ) Δυο (2) θέσεις στην ειδικότητα της Νευρολογίας. 
ε) Δύο (2) θέσεις στην ειδικότητα της Καρδιολογίας, 
στ) Τρεις (3) θέσεις στην ειδικότητας της Δερματολογίας, 
ζ) Τέσσερις (4) θέσεις στην ειδικότητα της Μικροβιολογίας, 
η) Δύο (2) θέσεις στην ειδικότητα της Παθολογοανατομίας, 
θ) Δύο (2) θέσεις στην ειδικότητα της Πνευμονολογίας. 

2. Νομαρχιακό Γενικό Νοσοκομείο Δυτικής Αττικής. 
Τέσσερις (4) θέσεις στην ειδικότητα της Παιδιατρικής. 

3. Μαιευτικό - Γυναικολογικό Κέντρο Αθηνών «Ε. ΒΕΝΙΖΕ- 
ΛΟΤ». 

Τέσσερις (4) θέσεις στην ειδικότητα της Χειρουργικής Παί- 
δων. 

4. Ν.Ι.Μ.Τ.Σ. 

Μία (1) θέση στην ειδικότητα της Χειρουργικής Θώρακα. 

5. Περιφ. Γεν. Νοσοκομείο Νίκαιας Πειραιά. 

Έξι (6) θέσεις στην ειδικότητα της Αναισθησιολογίας. 

6. Περ. Γεν. Νοσοκομείο Ηρακλείου. 

α) Έξι (6) θέσεις στην ειδικότητα της Παιδιατρικής, 
β) Δύο (2) θέσεις στην λειδικότητα της Ω.Ρ.Λ. 

7. Νομαρχ. Γεν. Νοσοκομείο Κιλκίς. 

α) Δύο (2) θέσεις στην ειδικότητα της Χειρουργικής, 
β) Τρεις (3) θέσεις στην ειδικότητα της Καρδιολογίας. . 

8. Νομαρχ. Γενικό Νοσοκομείο Σάμου. 

α) Τρεις (3) θέσεις στην ειδικότητα της Ορθοπεδικής, 
β) Τρεις (3) θέσεις στην ειδικότητα της Παθολογίας. 

9. Νομαρχ. Γενικό Νοσοκομείο Φλώρινας. 

Δύο (2) θέσεις στην ειδικότητα της Ορθοπεδικής. 

10. Νομαρχ. Γεν. Νοσοκομείο Χαλκιδικής. 

Πέντε (5) θέσεις στην ειδικότητα της Παθολογίας. 

11. Περιφ. Γεν. Νοσ. Αθηνών «ΑΛΕΞΑΝΔΡΑ». 

Τέσσερις (4) θέσεις στην ειδικότητα της Γαστρεντερολο- 

γίας. 

12. Νομαρχ. Γεν. Νοσοκομείο Μελισσίων «Α. ΦΛΕΜΙΓΚ». 
Τέσσερις (4) θέσεις στην ειδικότητα της Ενδοκρινολογίας. 

13. Περιφ. Γεν. Νοσ. Θώρακα Αθηνών «ΣΩΤΗΡΙΑ». 
Τριάντα δύο (32) θέσεις στην ειδικότητα της Πνευμονολογίας 

- Φυματιολογίας. 

14. Περιφ. Γεν. Νοσ. Θεσ/κης «ΑΧΕΠΑ». 

Δύο (2) θέσεις στην ειδικότητα της Χειρουργικής Θώρακα. 

15. Νομαρχ. Γεν. Νοσ. Θηβών. 

α) Τρεις (3) θέσεις στην ειδικότητα της Παθολογίας, 
β) Τρεις (3) θέσεις στην ειδικότητα της Χειρουργικής. 

16. Κέντρο Νοσημάτων Θώρακα Ν.Δ. Ελλάδας. 

Τέσσερις (4) θέσεις στην ειδικότητα της Παθολογίας. 

17. Νομαρχ. Γεν. Νοσ. - Κ.Υ. Σητείας. 

Τρεις (3) θέσεις στην ειδικότητα της Μικροβιολογίας. 


Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 20 Φεβρουάριου 1989 

01 ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ « ΟΙΚΟΝΟΜΙΚΩΝ 

Α. ΚΟΥΤΣΟΓΙΩΡΓΑΣ ΗΛ. ΠΑΠΑΗΛΙΑΣ 

ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

Α. ΚΑΚΛΑΜΑΝΗΣ 

- 4 - 

Αριθ. Α2γ/Οίκ. 797 (10) 

Τροποποίηση της Α2/Οίκ. 6139/23.12.88 (ΦΕΚ 928, τ.Β') 

Υπουργικής απόφασης «Σήμανση προϊόντων καπνού σχετικά 

με τη βλαπτική επίδραση του καπνίσματος στην υγεία». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το Ν. 1802/19.8.88, ΦΕΚ 172, τ.Α’ «Τροποποίηση του 
Κώδικα νόμων «περί φορολογίας οινοπνεύματος» και άλλες δια¬ 
τάξεις». 

2. Την Α2/Οίκ. 6139/23.12.88, ΦΕΚ 928, τ.Β’ Υπουρ¬ 
γική απόφαση «Σήμανση προϊόντων καπνού σχετικά με τη βλα¬ 
πτική επίδραση του καπνίσματος στην υγεία», αποφασίζουμε: 

Τροποποιούμε και συμπληρώνουμε την υπ’ αριθμ. Α2/Οίκ. 
6139/88, ΦΕΚ 928, τ.Β' Υπουργική απόφαση ως προς την πα¬ 
ράγραφο δ, 6 η οποία αντικαθίσταται και έχει ως εξής: 

Στη συσκευασία των τσιγάρων πρέπει να εκτυπώνονται συμπε? 
ριλαμβανομένου και του πλαισίου, με λιθογραφικά ή τυπογρα¬ 
φικά γράμματα, σε σταθερή και όχι συρταρωτή επιφάνεια και σε 
χρώμα τέτοιο ώστε να δημιουργούν την πιο ισχυρή αντίθεση με το 
φόντο της συσκευασίας που μπορεί να προκύψει από τα υπάρχο¬ 
ντα χρώματα αυτής, συμπεριλαμβανομένου και του λευκού. 

Για τα υπόλοιπα είδη καπνού, όπως πούρα, τσιγαρίλλος, κομ¬ 
μένος καπνός κ.λπ., εφόσον το υλικό δεν επιτρέπει την προαναφε- 
ρόμενη μέθοδο εφαρμογής, η εκτύπωση μπορεί να γίνεται σε ει¬ 
δική αυτοκόλλητη ταινία που θα επικολλάται στη μεγαλύτερη 
πλάγια επιφάνεια και σε περίπτωση ανεπάρκειας χώρου σε μία 
από τις δύο μεγάλες κύριες επιφάνειες της συσκευασίας. Στην πε¬ 
ρίπτωση αυτή το χρώμα της σήμανσης και του πλαισίου θα πρέ¬ 
πει να είναι χρώματος μαύρου σε φόντο λευκό. 

Η παρούσα απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 17 Φεβρουάριου 1989 

Ο ΥΠΟΥΡΓΟΣ ' 

ΑΠ. ΚΑΚΛΑΜΑΝΗΣ 
-♦— 

Αριθ. Δ2α/1104 1 (11) 

Ορισμός αναγκαιούντος προσωπικού για πρόσληψη στο Κέντρο 
Περιθάλψεως Παίδων «Άγιος Δημήτριος». 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88 «Κωδικο¬ 
ποίηση σε ενιαίο κείμενο των διατάξεων της κείμενης νομοθεσίας, 
που αφορούν το προσωπικό με σχέση εργασίας Ιδιωτικού Δικαίου 
του Δημοσίου, των Οργανισμών Τοπικής Αυτοδιοίκησης και των 




1310-1312 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


λοιπών Νομικών Προσώπων Δημοσίου Δικαίου». 

2. Την Πράξη του Υπουργού Προεδρίας της Κυβέρνησης αριθ. 
213/11.5.87. 

3. Το έγγραφό σας αριθ. 3499/27.12.88. 

4. Την απόφαση του Δ.Σ. του Ιδρύματος αριθ. 15/ 

22 . 10 . 88 . 

5. Τις επείγουσες ανάγκες του Κέντρου Περιθάλψεως Παίδων 
«Αγ. Δημήτριος» που δεν μπορούν να καλυφθούν από το υπάρχον 
προσωπικό» με προσωπικό με απόσπαση από άλλες υπηρεσίες, 
αποφασίζουμε: 

Ορίζουμε τον αριθμό του αναγκαιούντος για πρόσληψη προ¬ 
σωπικού στο Κέντρο Περιθάλψεως Παίδων «Αγ. Δημήτριος», σε 
ένα υδραυλικό - μηχανοτεχνίτη, με σχέση εργασίας Ιδιωτικού δι¬ 
καίου για χρονικό διάστημα μέχρι οκτώ (8) μήνες για την κά¬ 
λυψη επειγουσών υπηρεσιακών αναγκών του Ιδρύματος. 

Η απόφαση αυτή να δημοσιευθεί στην Εφημερίδα της Κυβέρ¬ 
νησης. 

Αθήνα, 6 Φεβρουάριου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 


Αριθ, Α2α/1106 (12) 

Προσωρινή πρόσληψη προσωπικού στο Κέντρο Περίθαλψης Παί¬ 
δων «ΑΓ. ΔΗΜΗΤΡΙΟΣ». 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το άρθρο 59 του ΠΔ 410/88 (ΦΕΚ 191/88 τ.Α’). 

2. Την Πράξη του Υπουργού Προεδρίας της Κυβέρνησης αριθ. 
213/11.5.87. 

3. Το απόσπασμα πρακτικού της αριθ. 15/22.10.88 συνε¬ 
δρίασης του Δ.Σ. του ΚΕΠΕΠ «ΑΓΙΟΣ ΔΗΜΗΤΡΙΟΣ». 

4. Τα έγγραφα του Ιδρύματος αριθ. 3500/27.12.88 και 
3498/27.12.88. 

5. Τις επείγουσες και απρόβλεπτες ανάγκες. 

6. Το γεγονός ότι οι ανάγκες αυτές δεν μπορούν να καλυφθούν 
με το προσωπικό που υπηρετεί ή με απόσπαση, αποφασί¬ 
ζουμε: 

Ορίζουμε τον αριθμό του αναγκαιούντος προσωπικού για 
πρόσληψη στο Κέντρο Περίθαλψης Παίδων «ΑΓ. ΔΗΜΗΤΡΙΟΣ» 
σε έναν (1) Κηπουρό και ένα (1) Ηλεκτροτεχνίτη με σχέση εργα¬ 
σίας ιδιωτικού δικαίου και για χρονικό διάστημα μέχρι οκτώ (8) 
μήνες, για την αντιμετώπιση επειγουσών υπηρεσιακών αναγκών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Φεβρουάριου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 


Αριθ. Α2α/592 (13) 

Προσωρινή πρόσληψη προσωπικού στο Κ.Π.Μ. Αρρένων Πωγω- 

νιανής. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το άρθρο 59 του ΠΔ 410/88 (ΦΕΚ 191/88 τ.Α'). 


2. Την Πράξη του Υπουργού Προεδρίας της Κυβέρνησης αριθ. 
213/11.5.87. 

3. Το αντίγραφο πρακτικού της αριθ. 565/13.12.88 συνε¬ 
δρίασης του Δ.Σ. του Κ.Π.Μ.Α. Πωγωνιανής. 

4. Το έγγραφο του Ιδρύματος αριθ. 526/19.12.88. 

5. Τις επείγουσες και απρόβλεπτες ανάγκες. 

6. Το γεγονός ότι οι ανάγκες αυτές δεν μπορούν να καλυφθούν 
με το προσωπικό που υπηρετεί ή με απόσπαση, αποφασί¬ 
ζουμε: 

Ορίζουμε τον αριθμό του αναγκαιούντος προσωπικού για 
πρόσληψη στο Κέντρο Παιδικής Μέριμνας Αρρένων Πωγωνιανής 
σε μία (1) καθαρίστρια, με σχέση εργασίας ιδιωτικού δικαίου και 
για χρονικό διάστημα μέχρι οκτώ (8) μήνες, για την αντιμετώ¬ 
πιση επειγουσών υπηρεσιακών αναγκών και τον όρο να υπάρχει 
σχετική πίστωση στον προϋπολογισμό του Ιδρύματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Φεβρουάριου 1989 


Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 


♦ 


Αριθ. 5677 (14) 

Ορισμός τακτικών και αναπληρωματικών μελών Επιτροπής Ιπ¬ 
ποδρομιών. 


Ο ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 


Σύμφωνα με: 

1. Τις διατάξεις: 

α. Του Α.Ν. 397/68 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β. Του Ν. 1558/85 «Κυβέρνηση και Κυβερνητικά Όρ¬ 
γανα». 

γ. Του Α.Ν. 399/1968 «περί Φ.Ε.Ε.» όπως αντικαταστάθη- 
καν και συμπληρώθηκαν από το Ν.291/1975 και 1070/80. 
δ. Τις σχετικές διατάξεις του Κώδικα Ιπποδρομιών. 

2. Γνώμη της Φ.Ε.Ε. που διατυπώθηκε με την 32 απόφαση 
στο 4/24.1.89 πρακτικό συνεδρίασης του Διοικητικού της Συμ¬ 
βουλίου. 

3. Την Υ.1005/7.12.88 απόφαση του Πρωθυπουργού «Κα¬ 
θορισμός αρμοδιοτήτων στον Αναπληρωτή Υπουργό Πολιτισμού 
Θεόδωρο Στάθη», αποφασίζουμε: 

Ορίζονται τακτικά μέλη της Επιτροπής Ιπποδρομιών οι εξής: 

α. Κώστας Γραμματικόπουλος, Δικηγόρος 

β. Βασίλης Ιμπροχώρης 

γ. Μάνεσης Κώστας 

Β. Αναπληρωματικά μέλη. 

α. Αλεπουδέλης Κώστας 

β. Σκρίμπας Γεώργιος, Δικηγόρος 

γ. Φιλίππου Άγγελος 

οι οποίοι θα αναπληρώνουν τακτικά μέλη σε περίπτωση απουσίας 
ή κωλύματος κατά σειρά διορισμού. Η αποζημίωση των παρα¬ 
πάνω για την παρουσία τους στις ιπποδρομιακές συγκεντρώσεις 
ορίζεται με συναπόφαση των Δ.Σ. ΦΕΕ και ΟΔΙΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Φεβρουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΘΕΟΔΩΡΟΣ ΣΤΑΘΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






